डॉक्टर के मुताबिक शरीर के किसी भी जोड़ में दर्द व जकड़न व जोड़ों से आवाज आना आर्थराइटिस के शुरुआती लक्षण होते हैं और बाद में चलने-फिरने में परेशानी होती है व जोड़ों में विकृतियां भी आ सकती हैं। डॉक्टर के मुताबिक आर्थराइटिस से बचने के लिए पैर मोड़कर बैठने से बचें और पालथी मार कर नहीं बैंठें| इसके अलावा भारतीय शौचालयों का उपयोग कम करें तथा लंबे समय तक खड़े होने से बचें। घुटने की आर्थराइटिस की प्रारम्भिक अवस्था में घुटने के व्यायाम, साइकिल चलाना व तैराकी रोग को बढ़ने से रोकने का सबसे बेहतर उपाय है।